Usikker på storfavoritten - lanserer sjansebanker
Gundersen er denne ukens nøkkelkusk, og vurderer de syv V76-løpene slik: V76-1: – Et løp uten sikre kort. Den sikreste er kanskje jevne, flinke Sjarmørviktor, men han står vrient til. Alve Frøkna og T.B.’s Minar har begge fart nok i kroppen, men galopperer lett. Løve Lomen vant sist og kan bli skummel om det klaffer bakfra. V76-2: – Han har en fin oppgave, Novel Broline. Normalt en god sjanse, men jeg stoler ikke helt på ham. Kommer vi oss til tet, stiger sjansene. Jeg ville likevel streket for gode konkurrenter som Oscar Ribb, Bertie Invalley og Crimson Pirate. V76-3: – Tre hester skiller seg klart ut i montéløpet. Den det klaffer best for av Aaby Elda, Grundsvold Loke og Drivin, er vinneren. V76-4: – Hun har feilet vekk to mulige seire på rad, Aladyforyou. Feilfritt vinner hun. Sjansebanker! V76-5: – Hun tok en kontrollert seier sist, Venezia, som er ei veldig god hoppe. Klar favoritt tross bakspor. Jeg vil likevel advare for Millmessi, som avsluttet veldig sterkt etter galopp sist. V76-6: – Her lukter det No Limit L.A. fra start til mål. Men han støter på tre veldig fine hester i Old Faithful, Rocketeer og Just Me. V76-7: – Vidåpent. Lykkje Svarten går fine løp og får tipset foran Reiug, som er mer enn god nok om han holder seg unna galoppen. Selv kjører jeg Kolnes Tom for første gang. En formsterk type som skal regnes. Luringene i laget er Ask Eld og Bravo Turbo. Alt fra V76-omgangen med 1,1 million ekstra i syverpotten kan du se direkte på trav.vg.no onsdag fra kl. 17.30. Våre eksperter setter opp flere spennende andelslag til omgangen. Disse finner du på eksperten.vg.no. Her kan du levere VGs spillforslag eller sette opp ditt eget Lite V76-forslag (store bokstaver): 360 kroner Stort V76-forslag (over streken): 2025 kroner V76-1 (2140 m volte): 7 T.B.'S MINAR 8 SJARMØRVIKTOR 2 ALVE FRØKNA 1 TORPA OTTA 3 Mjølner Allvinn 12 Løve Lomen ----------------------- 4 Vetla Vinna 9 Kari Kanutten 5 Tyran Fabienne 6 Nordsjø Viktor 10 Lykkje Spika 11 Droseld Favoritten: T.B.'s Minar feilet i tet snaue runden igjen i et løp gode Horni Faksen vant sist. Hadde trolig kjempet i toppen ellers. I startene før tapte han kun for Torderud Stjernen og Hilton Molander. En seier er like om hjørnet for Feseth Lynet-sønnen. Outsiderne: Sjarmørviktor har gått fine løp hver gang for Eirik Høitomt. Sto på fint til tredje bak Grude Jerkeld og Eilert sist. Står sjanseartet til innerst i annen rekke, men kan kjempe i toppen om det løser seg. ... Torpa Otta har vært god til annen i sine to starter i år etter pause. Står fint til spormessig, men møter en del gode. Er likevel verdt en gardering. ... Mjølner Allvinn vant tre av syv løp i fjor, men har ikke startet på over ett år og holder litt usikker form. Muligens trenger han løp. Uansett er han farlig å avskrive helt. ... Løve Lomen var bra til seier sist etter å ha rotet med galopp i startene før. Møter skjerpet lag, samtidig som sporet kunne vært bedre. Men viser han seg fra sin beste side, er det ikke helt umulig. Luringen: Alve Frøkna er ei kapabel 3-årshoppe, men hun har lett for å galoppere og et trangt annetspor gjør det ikke bedre. Men skulle Dag-Sveinung Dalen få henne feilfritt rundt, venter en fremskutt plassering. Startsiden: T.B.'s Minar er rask fra start og kan ta føringen, men alle de fire innerste kan løse bra. Men Alve Frøkna og Vetla Vinna trukket trange spor. V76-2 (2100 m auto): 2 NOVEL BROLINE ----------------------- 9 Oscar Ribb 1 Crimson Pirate 6 Bertie Invalley 8 Mc Dreamy 4 Beak's News 7 Big City Rambler 3 Sir Benjamin 5 Fux Pride Favoritten: Novel Broline har veldig fine forutsetninger og kan ta årets første seier. I fjor vant han hele åtte løp på 15 starter. Nå tror vi det er dags for en ny triumf. Sist slapp han føringen etter en halv runde og ble siden sittende fast med krefter spart. Gangen før fikk han maks, men travet en 1.12-tid. Geir Vegard Gundersen-traveren er kjapp fra start og skal ha en god sjanse til å ta føringen. Og skulle han få dirigere litt, skal han ha en veldig god sjanse. Outsiderne: Crimson Pirate fikk et fint løp i tredje innvendig sist. Møtte gode hester ved den anledningen, men avsluttet flott til annen bak overlegne Viking Frecel. Vil få et fint løp igjen og kan ende på trippelen. Luringen: Oscar Ribb er litt variabel i prestasjonene, men han er meget bra på sitt beste. Viser han seg fra sin beste side, ser vi ikke bort i fra at han kan utfordre favoritten. Men da må det bli litt tøff kjøring innledningsvis. Startsiden: Vi tror Novel Broline tar føringen, selv om Fux Pride kan åpne fort. Sistnevnte slipper nok uansett. V76-3 (2140 m volte): 4 AABY ELDA 7 GRUNDSVOLD LOKE 1 DRIVIN ----------------------- 3 Sorana 2 Holt Gnist 5 Haugestad Storm 9 Stram Vaier 8 Skogly Prinsen 6 Horgen Svarten Favoritten: Aaby Elda er ubeseiret i sine fire travritt hittil i karrieren og skal regnes med vinnersjane igjen. Nest sist fikk hun kamp om seieren. Ellers har hun vunnet veldig lett. Outsiderne: Grundsvold Loke er også en meget bra montéhest, og vi var nær ved å sette ham først. Men han skal hente tillegg på gode hester. Ottersen-traveren går alltid til mål, og får han bare opp farten i tide, kan han innhente alle. Luringen: Drivin var meget god til seier etter stort terrengtap på galopp på startsiden sist. Holder Stian Eilefsen-traveren seg til rett gangart, blir han vrien å fange. Startsiden: Alle de tre på strek kan løse bra fra start, om de går feilfritt. V76-4 (2100 m auto): 5 ALADYFORYOU 11 RAMONA Q.C. 7 SIBERIAN LADY ----------------------- 12 Olympic Ouzo 4 Gloria B.J. 6 Pixie Frecel 1 Wanna Be A Star 2 Suncane Harvester 3 Sweetstile 9 C.C. Crystal 8 Leila Augustinu 10 Connie Favoritten: Aladyforyou har vært uheldig og feilet bort fremskutte plasseringer fra dårlige utgangsposisjoner i sine to siste starter. Tredje sist vant hun enkelt. Går Krogh-Hanssen-traveren feilfritt og viser seg fra sin beste side, kan det fort være snakk om en vinner. Outsiderne: Ramona Q.C. har vært positiv i sine to starter på norsk jord. Svenskeimporten avsluttet bra til seier sist. Har for tredje gang trukket bakspor, men blir det bare litt tempo kan hun runde de fleste igjen. Luringen: Siberian Lady kommer ut etter pause og i Bo Westergaard-regi. Hoppa er bra på sitt beste og har hun funnet tilbake til godformen, skal hun ikke avskrives. Hun har en del inne. En stor outsider første gang ut. Startsiden: De to innerste, samt Pixie Frecel, kan løse bra. Men noe åpen startside. V76-5 (2100 m auto): 4 RED BOLT 10 VENEZIA 3 M.T.LONGTALLSALLY 6 MILLMESSI 9 WATCH ME BOY ----------------------- 12 Pontiac 7 Egon B.R. 1 Live In Peace 5 Paz Diosa 2 National Tribute 11 Jetsea 8 Seaside Fashion Favoritten: Red Bolt var bra fra tet i V75 sist og tapte kun for gode Muscleman O. som vant lett. Gangen før var det kun Catherine's Camaro som ble for god. Står fint til spormessig og kan vinne igjen, som han gjorde det tredje sist. Outsiderne: Venezia satt i tet etter 600 meter sist og vant siden enkelt. Har trukket bakspor nå, og det må klaffe litt på veien. Men går hun feilfritt kan hun utfordre om seieren igjen. Luringen: Millmessi feilet stort ut av første sving sist, men gikk en råsterk opphenting til femte i løpet Muscleman O. vant foran Red Bolt. Kan absolutt vinne om han er like god nå. Startsiden: Red Bolt kan muligens ta føringen igjen. V76-6 (1609 m auto): 8 ROCKETEER 7 OLD FAITHFUL 4 No Limit L.A. ----------------------- 1 Bungee Jumper 9 Mr. Fox Trot 6 Just Me 11 Spitfire Effe 3 B.B.S.Pelleshan 10 Sanner Sid 2 Spirit Brodde 12 Axen Buitenzorg 5 Sir John Favoritten: Rocketeer var god til seier på direkten etter nesten et halvt års pause sist. Står sjanseartet til ytterst på vingen, men kan absolutt vinne igjen. Sist spant han til tet fra spor seks. Om det bare klaffer litt med posisjonene, skal han regnes. Ottersen-traveren er normalt ytterligere forbedret med det løpet i kroppen. Han må uansett ha mye tur herfra. Outsiderne: No Limit L.A. var flink etter et par måneders pause sist, selv om han enkelt ble tatt ned av Tooltime. Også han skal ha gått frem med løp i kroppen. Er kjapp fra start og skulle han komme foran eller få et fint ryggløp, kan han ende blant de tre. Luringen: Old Faithful var hardt ute sist og endte uplassert. Var likevel nede på 1.12,0. Gangen før feilet han direkte, men gikk et sterkt løp etterpå til fjerde på 1.12,4. Tredje sist tok han en sterk seier fra dødens. Han er god nok til å utfordre Rocketeer og bør strekes på alle bonger. Startsiden: Alle de fire innerste, samt Just Me og Rocketeer kan åpne meget bra om de blir laddet med. V76-7 (2100 m auto): 4 LYKKJE SVARTEN 8 KOLNES TOM 2 Reiug 1 Fiann 11 Ask Eld ----------------------- 5 Løkki Dino 7 Bravo Turbo 10 Tallas 6 Viktor K. 3 Bjørnli Cille 9 Skjegge Vilje 12 Rinde Turbo Favoritten: Lykkje Svarten har vært solid i sine tre starter etter pause. Første gang ut tok han ned gode Dag Støvar. Nest sist i Østersund ble han hengende siste 1400 meter i sporene. Likevel var han ikke mye slått, tross fjerde. Sist holdt han meget bra fra dødens i V75 i et løp Roli Eld vant. Er kjapp fra start og skulle han komme foran, kan han bli vrien å fange. Outsiderne: Kolnes Tom var veldig positiv etter tre måneders pause sist. Avsluttet bra etter sen åpning da og tapte kun for Torpa Nicklas. Står sjanseartet til ytterst på vingen, men klaffer det bare litt med posisjonene, skal han regnes i striden. Luringen: Fiann har fått ett løp i kroppen etter pause. Gikk absolutt godkjent da, selv om han firte litt til slutt. Står til for et fint løp. Han er veldig bra på sitt beste. Startsiden: Lykkje Svarten kan muligens sitte tidlig i tet.
Geir Vegard Gundersen klarer ikke helt å stole på storfavoritten sin, VGs banker, Novel Broline i V76-omgangen på Bjerke med 1,1 million ekstra i potten. Han lanserer i stedet en sjansebanker.